**Ministru kabineta noteikumu projekta**

**”Grozījumi Ministru kabineta 2013.gada 22.janvāra noteikumos Nr.46 ”Noteikumi par izdienas pensijas saņēmēja apliecību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Neatliekamās medicīniskās palīdzības dienesta neatliekamās medicīniskās palīdzības nodrošināšanā iesaistīto darbinieku izdienas pensiju likuma (turpmāk – Likums) 14.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Likuma spēkā stāšanos 2016.gada 1.janvārī, Neatliekamās medicīniskās palīdzības dienesta (turpmāk — dienests) brigāžu ārstniecības personām, operatīvo medicīnisko transportlīdzekļu vadītājiem un ārstniecības personām, kuras pieņem izsaukumus un veic brigāžu operatīvo vadību tiek paredzētas tiesības saņemt izdienas pensiju.  Saskaņā ar Likuma 14.panta pirmo daļu izdienas pensijas saņēmējam tiek izsniegta izdienas pensijas saņēmēja apliecība (turpmāk – apliecība), kā arī Likuma 14.panta otrajā daļā noteikts, ka tās izsniegšanas un anulēšanas kārtību, kā arī apliecības paraugu nosaka Ministru kabinets.  Ņemot vērā, ka dienesta darbiniekiem, kuriem ir tiesības saņemt izdienas pensiju, izdienas pensijas saņēmēja apliecības izsniegšanas un anulēšanas kārtība, kā arī apliecības paraugs ir identisks Ministru kabineta 2013.gada 22.janvāra noteikumos Nr.46 ”Noteikumi par izdienas pensijas saņēmēja apliecību” (turpmāk – Noteikumi Nr.46) noteiktajam un paplašinās tikai Noteikumos Nr.46 noteiktais personu loks, kurām ir tiesības saņemt izdienas pensijas saņēmēja apliecību, lai nebūtu divi noteikumi ar identisku regulējumu, ir izstrādāti grozījumi Noteikumos Nr.46 un tajos noteiktais regulējums tiek piemērots arī attiecībā uz dienesta izdienas pensijas saņēmējiem.  Līdz ar to, noteikumu projektā paredzēts, ka norāde, uz kāda likuma pamata Noteikumi Nr.46 ir izdoti, ir papildināma ar Likuma 14.panta otro daļu, kā arī papildināts Noteikumu Nr.46 1.punkts, nosakot, ka šie noteikumi attiecas arī uz dienesta izdienas pensiju saņēmējiem.  Atbilstoši Ministru kabineta 2015.gada 22.decembra noteikumu Nr.803 ”Kārtība, kādā Neatliekamās medicīniskās palīdzības dienesta neatliekamās medicīniskās palīdzības nodrošināšanā iesaistītajiem darbiniekiem aprēķina, piešķir un izmaksā izdienas pensijas” 20.punktam lēmumu par izdienas pensijas piešķiršanu Valsts sociālās apdrošināšanas aģentūra (turpmāk – aģentūra) pieņem sākot ar 2016.gada 1.aprīli.  Dienesta darbiniekus par normatīvo regulējumu apliecību saņemšanai informēs dienests. |
| 3. | Projekta izstrādē iesaistītās institūcijas | Neatliekamās medicīniskās palīdzības dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ir piešķirta izdienas pensija saskaņā ar Likumu.  Tiek prognozēts, ka 2016.gadā un turpmākajos gados izdienas pensiju pieprasīs un tā katru gadu tiks piešķirta vidēji 432 no dienesta atbrīvotām personām. |
| 2. | Tiesiskā regulējuma ietekme uz tautsaimniecību un administratīvo slogu | Projekta ieviešana tautsaimniecību neietekmēs.  Administratīvais slogs palielināsies personām, kurām saskaņā ar Likumu piešķirta izdienas pensija, jo tām nepieciešams saņemt apliecību. Atbilstoši Noteikumu Nr.46 3.punktā noteiktajam, lai saņemtu apliecību, persona vai tās pilnvarotais pārstāvis iesniedz aģentūrā iesniegumu, kuram jāpievieno personas fotogrāfija, kas atbilst normatīvajos aktos par personu apliecinošiem dokumentiem personas attēlam noteiktajām prasībām.  Iesnieguma veidlapas aizpildīšana un tās iesniegšana aģentūrā, kā arī fotogrāfijas izgatavošanas izmaksas palielina administratīvo slogu dienesta izdienas pensijas saņēmējam. |
| 3. | Administratīvo izmaksu monetārs novērtējums | Apliecību saņēmējiem, kuriem noteikumu projekts palielina administratīvo slogu, administratīvās izmaksas gadā varētu būt ((4,61 x 0,17) x (432 x 1) = 338,56) 338,56 *euro*,pieņemot, ka vidējā darba samaksa stundā 2014.gadā atbilstoši Centrālās statistikas pārvaldes datiem ir 4,61 *euro*, laiks, kas ir nepieciešams iesnieguma rakstīšanai ir 0,17 h jeb 10 minūtes, 2016. un turpmākajos gados vidēji 432 personām gadā tiks piešķirta dienesta izdienas pensija un būs nepieciešama apliecība, kā arī izdienas pensiju dienesta izdienas pensijas saņēmējs pieprasa vienreiz mūžā, līdz ar to administratīvās izmaksas mērķgrupai nav ikgadējas.  Papildus iepriekš norādītajam aprēķinam, atbilstoši Noteikumu Nr.46 3.1.apakšpunktam, iesniegumam jāpievieno fotogrāfija, kuras aptuvenās izmaksas ir  2,50 *euro.* |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts sociālās apdrošināšanas aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes resursu ietvaros. Jaunu institūciju izveide, esošo institūciju likvidācija vai reorganizācija nav nepieciešama.  Projekts neietekmēs institūciju cilvēkresursus. |
| 3. | Cita informācija | Nav |

*Anotācijas III, IV, V un VI sadaļa – Projekts šīs jomas neskar.*

Veselības ministrs Guntis Belēvičs

Vīza: Valsts sekretāre Solvita Zvidriņa

30.03.2016. 16:40

663

R.Markovska

67876087, Ruta.Markovska@vm.gov.lv